Darrera actualització el Dimarts, 14 Febrer 2017 09:18\nQuina és la llengua d'ús en els ensenyaments de l'EOI IOC?\nLa llengua vehicular i d'aprenentatge és la llengua objecte d'estudi i és la que es farà servir en el campus d'idioma, excepte en els primers mòduls que tindran un component de català que anirà desapareixent progressivament. D'altra banda el català és la llengua de referència i de comunicació amb el campus IOC.\nQuina és la situació quan una persona que ha completat un curs a una EOI presenical i vol passar a l'EOI IOC o viceversa?\nTant en un cas com en l'altre, les persones interessades hauran de passar pel procés de preinscripció com a qualsevol altra persona.\nQuins nivells d'anglès puc estudiar a l'EOI IOC?\nL'estructura dels estudis la teniu en aquesta pàgina, a informació general d'idiomes. Els mòduls 1A, 1B equivalen a un primer curs d'Escola Oficial d'Idiomes, 2A i 2B, equivalen a un segon curs d'Escola Oficial d'Idiomes, els mòduls 3A i 3B equivalen a un tercer curs d'Escola Oficial d'Idiomes, els mòduls 4A i 4B equivalen a un quart curs d'Escola Oficial d'Idiomes i els mòduls 5A i 5B equivalen al 5è nivell d'E.O.I\nQuin reconeixement tenen els mòduls de l'EOI IOC?\nEn superar cada mòdul, l'alumnat rebrà un certificat de l'IOC que acredita aquesta circumstància. Quan el mòdul superat sigui el 2B, el certificat serà el de nivell bàsic, quan sigui el 3B, el de nivell intermedi i quan sigui el 5B, el títol de nivell avançat.\nQuina vigència tenen els mòduls aprovats?\nEls mòduls aprovats sempre estaran vigents i sempre us podreu matricular del mòdul immediatament superior al darrer aprovat.\nCom s'acrediten els nivells B1 i B2 del Marc Europeu Comú de Referència?\nAprovant el mòdul 3B ( mitjançant prova final presencial) s'obté el certificat oficial de nivell intermedi i s'acredita el nivell B1 del MECR. D'altra banda, aprovant el mòdul 5B (mitjançant prova final presencial) , s'obté el títol de nivell avançat oficial equivalent al nivell B2 segons el MECR.\nQuè són les proves de certificació de les Escoles Oficials d'Idiomes?\nEl Departament d'Ensenyament regula els continguts i l'organització de les proves específiques dels nivells intermedi i avançat de les Escoles Oficials d'Idiomes, mentre que aquestes gestionen i administren les proves de tots dos nivells.\nTanmateix, l'EOI IOC elaborarà, gestionarà i administrarà la prova per obtenir el certificat de nivell bàsic i gestionarà i administrarà les proves dels certificats de nivell intermedi i avançat .\nOn tenen lloc les proves de certificació de l'EOI IOC?\nPer motius de gestió i organització, la seu on tindran lloc les proves és l'Escola Oficial d'Idiomes Barcelona- Drassanes.\nSi ja he cursat amb anterioritat un mòdul d'anglès, haig de considerar-me antic o nou alumne a l'hora de fer la matrícula?\nL'EOI IOC , a efectes de matriculació, considera NOU ALUMNAT a qui no estigui cursant cap mòdul d'anglès en el moment de realitzar la preinscripció/ matrícula. Per tant, tot l'alumnat que cursi un mòdul i no es matriculi del següent en acabar-lo, serà considerat nou alumnat quan vulgui reincorporar-se als estudis de l'IOC Idiomes.\nQuè és el test o prova de nivell que forma part de la preinscripció a l'EOI IOC?\nEl test de nivell és una prova que per determinar en quin dels mòduls oferts (1A, 1B, 2A, 2B, 3A, 3B, 4A,4B, 5A i 5B) s'ha de matricular l'alumne. En qualsevol cas, no té res a veure amb les proves de certificació que només tindran lloc al final del mòduls 2B, 3B i 5B.\nLa prova de nivell es realitza durant la preinscripció i és totalment online.\nÉs obligatori fer el test de nivell per a l'alumnat nou?\nNo és obligatori. Si algú decideix que no vol fer la prova de nivell perquè vol començar des del mòdul 1A, podrà indicar-ho així en el moment de fer la preinscripció. Si algú posseeix un certificat acceptat a la taula Reconeixement d'estudis i convalidacions tampoc haurà de fer el test.\nCal fer la prova de nivell de l'EOI IOC per accedir a un nivell superior a l'1A si ja he fet la prova d'anivellament a una EOI presencial?\nNo caldrà fer la prova si presenteu document acreditatiu del nivell assignat per una altra EOI i aquest document té una antiguitat màxima d'1 any en el moment que es realitza la peinscripció.\nQuan comença la docència dels mòduls?\nEls mòduls s'imparteixen semestralment, quedant així distribuïts en dos semestres per curs. El primer semestre comença sempre cap a meitat setembre i el segon semestre comença a meitat febrer. El calendari exacte, el podeu consultar en aquest lloc web, a EOI > Calendari dels estudis.\nQuina hauria de ser la dedicació horària per superar els mòduls?\nCada persona té un ritme i un estil d'aprenentatge diferents però si es tracta de millorar en les competències lingüístiques i de superar els mòduls, cal una dedicació constant i aprofitar al màxim les possibilitats del campus online. A títol indicatiu, aquesta dedicació hauria de ser d'entre cinc i deu hores setmanals.\nEls estudis de l'EOI IOC són totalment online o tenen alguna part presencial?\nTot el material, la docència, les tasques d'alumne i les proves d'avaluació són online, segons les instruccions que hi haurà al campus d'idioma per als alumnes matriculats. Només a final del mòdul 2B hi ha la prova presencial de certificat de nivell bàsic, al final del mòdul 3B, hi ha la prova presencial de nivell intermedi i al final del mòdul 5B, la prova de certificació del nivell avançat.\nEls materials de l'EOI IOC són també totalment online o hi comptarem amb algun material imprès?\nEls materials són totalment online i a diferència d'altres estudis a l'IOC, no hi ha materials en paper. Això és important tenir-ho en compte si ja sou alumnes de l'IOC en altres ensenyaments.\nCom sé si el meu equip informàtic és adequat per aquest curs online?\nPer saber si el teu equip s'adequa al que necessitaràs per fer el curs, consulta els requisits tècnics a EOI > Requisits tècnics en aquesta mateixa pàgina.\nCom puc informar-me de la metodologia de treball i dels continguts de l'EOI IOC?\nTeniu aquesta informació dins d'Informació general>Metodologia i continguts.\nSi us interessa matricular-vos com a nous alumnes, llegiu atentament la Guia de preinscripció i matrícula que trobareu en aquest lloc web en períodes de preinscripció i matrícula. Si sou antics alumnes, també trobareu la vostra Guia, tot i que el procés serà molt més simple i sempre tindreu la plaça assegurada. Per als calendaris exactes de matrícula, consulteu EOI > Preinscripció i matrícula.\nPer què són diferents els períodes de matrícula de l'alumnat antic i el nou?\nPerquè l'alumnat nou ha de passar pel procediment de preinscripció, prova de nivell i sorteig si hi ha més sol.licituds que places disponibles i l'alumnat antic en acabar el mòdul, només ha de matricular-se sense necessitat d'altres procediments previs.\nNomés s'imparteix l'idioma anglès a l'EOI IOC?\nDe moment, i seguint el calendari previst per a cada mòdul, només s'imparteix l'idioma anglès.\nSi ja som alumnes o ex-alumnes d'algun altre estudi impartit a l'IOC, també hem de seguir tot el procés de preinscripció i matrícula i aportar la documentació necessària?\nSí, quan es preinscriuen a l'EOI IOC, totes les persones són considerades alumnat nou.\nSi estem matriculats en algun altre estudi de l'IOC, és possible que coincideixi la data d'alguna prova presencial final de l'EOI IOC i d'aquest estudi?\nÉs gairebé segur: és inevitable que a l'IOC, que ha de fer les proves presencials en dissabte i on els finals de semestre coincideixen, aquestes proves tinguin lloc en les mateixes dates. Per això, aconsellem consultar el Calendari dels estudis a I'EOI IOC, en aquest mateix web, abans de formalitzar la matrícula.\nSi em dono de baixa al començament del curs, puc sol·licitar la devolució de la matrícula?\nNo es procedent el retorn de les quantitats pagades sempre i quan s'hagi ofert el servei d'acord amb : Article 1.3-9 de DECRET LEGISLATIU 3/2008, de 25 de juny, pel qual s'aprova el Text refós de la Llei de taxes i preus públics de la Generalitat de Catalunya.\nTanmateix l'alumne oficial té dret a demanar la renúncia voluntària de la matrícula del mòdul que estigui cursant per tal de no exhaurir la convocatòria i evitar l'aplicació dels coeficients de repetició corresponents a properes convocatòries de matrícula. Aquesta renúncia no dóna dret a la devolució de les taxes abonades i a cada semestre es fixarà una data termini perquè l'alumnat pugui sol·licitar-la.


Desmantellen una plantació de marihuana en un taller clandestí de l’Empordà\nLa policia va decomissar més de 1.000 plantes, que tindria un valor al mercat d’uns 130.000 euros\nper Redacció / ACN dimarts, 24 de desembre 2019 - 19:31h\nEls Mossos desmantellen una plantació en un taller clandestí de l’Empordà | Pexels\nEls Mossos d'Esquadra, en col·laboració amb la Policia Local de Calonge —Baix Empordà—, han detingut dos homes, de 18 i 27 anys, per cultivar més de 1.000 plantes de marihuana en un taller clandestí de cotxes al municipi. Els fets es remunten a divendres passat, quan agents de la Unitat de Medi Ambient dels Mossos es dirigien a fer una inspecció en una zona industrial de Calonge on sospitaven que hi podia haver una nau utilitzada com a taller il·legal.\nUn segon home cultivava més de 700 plantes\nQuan hi van arribar van trobar la persiana mig oberta i van veure que a l'exterior hi havia acumulació de pneumàtics i una petita crema de residus. A l'interior, a més, van observar diversos cotxes en fase de reparació.\nEls agents hi van entrar i van identificar l'home que estava a dins de les instal·lacions. Aleshores, van veure que a l'entrada de la nau hi havia un planter de marihuana i van detectar que el quadre elèctric estava manipulat.\nEls detinguts van quedar en llibertat amb càrrecs\nDavant de la troballa, els Mossos van demanar l'adhesió d'efectius de la comissaria de Sant Feliu de Guíxols. Els agents desplaçats van inspeccionar la nau a fons, on van trobar repartides en tres estances, perfectament habilitades per al cultiu, prop de 738 plantes d'uns 40 centímetres d'alçada, 306 més de petites i 224 grams de marihuana ja seca. La droga comissada tindria un valor total al mercat d'uns 130.000 euros.\nEls Mossos van detenir els dos joves com a presumptes autors d'un delicte contra la salut pública —tràfic de drogues— i un de defraudació de fluid elèctric. La policia local de Calonge i els agents van desmantellar la plantació.\nPolèmica en un restaurant català per negar-se a servir a tres homes: «No entren».\nUn mariner d'un Club Nàutic empordanès salva la vida de tres policies i un pescador.\nMoren una nena de 9 anys, el seu germà de 16 i el seu pare ofegats en una piscina


Lexus Tarragona presenta el seu primer crossover compacte, el Lexus UX 250H\nLexus Tarragona presenta el seu primer 'crossover' compacte, el Lexus UX 250H\nEl nou model és el primer SUV híbrid autorrecarregable de secció prèmium de la marca Lexus\ndimarts, 19 de març 2019 - 12:00h | Actualitzat a 20/03/2019 13:43h\nLa presentació del nou Lexus UX 250H s'ha celebrat al Moll de Costa de Tarragona | Laura Martínez\nAquest matí ha tingut lloc la presentació del nou Lexus UX 250H al Moll de Costa de Tarragona, el nou híbrid de secció prèmium que ofereix Lexus Tarragona. Joaquim Pons, president del Grup Pons, al qual pertany la concessió de Lexus Tarragona, ha sigut l'encarregat d'iniciar l'acte. Ha compartit amb tots els assistents el principal repte plantejat per la marca, a partir del qual ha nascut un nou perfil de vehicle. Consisteix en la formació d'un equip, tant de venda com de postvenda, altament capacitat per a transmetre les prestacions, capacitats i qualitats de la tecnologia híbrida.\nEn un context en el qual la majoria de vehicles de la marca Lexus aposten per la tecnologia híbrida, la formació de tots els seus professionals resulta vital. Així doncs, després d'acomplir aquest repte amb èxit, Lexus presenta un nou model dirigit a un segment de públic més jove. El nou Lexus UX250H està pensat pel públic inicial de la marca, apostant per la seva fidelització a mesura que aquest presenti un creixement, tant personal com econòmic.\nDurant la presentació del nou model s'ha fet ressò dels principals reptes de la marca | Laura Martínez\nLexus Tarragona ha signat un conveni de col·laboració amb l'Institut Pere Martell\nLa segona gran novetat de la marca ha estat la signatura d'un conveni de col·laboració amb l'Institut Pere Martell de Tarragona. Lexus confia en un futur en el qual l'híbrid combini l'elèctric amb l'hidrogen, en lloc d'amb la gasolina. «Apostem per una cultura del respecte a la natura i contaminació zero gràcies a l'hidrogen», afirma Joaquim Pons. «Segurament, tindrem vehicles d'hidrogen a Tarragona en un any» continua dient.\nEn aquest context d'aposta per tecnologies i motors amb efectes menys contaminants, Lexus Tarragona, amb la col·laboració de l'Institut Pere Martell i, també, de Repsol, s'encarregarà de formar als més joves vers el coneixement d'aquesta nova tecnologia híbrida, que inclou l'hidrogen com a element principal i distintiu.\nEl nou model Lexus UX250H desafia la resta de vehicles de la gamma\n«Ha arribat per quedar-se» és la contundent afirmació que ha fet Miquel Gràcia, cap de vendes de Lexus Tarragona, referent al nou model. És el primer SUV híbrid autorrecarregable i, a més, de secció prèmium. Presenta un estil elegant i distintiu amb un gran espai interior, el qual permet al conductor gaudir d'una agradable experiència de conducció.\nL'atenció en els detalls és un dels trets distintius de la marca Lexus | Laura Martínez\nEl seu xassís està perfectament treballat per a oferir major estabilitat i equilibri, gràcies a la utilització de l'acer com a material principal i de l'ús de soldadures molt més rígides i segures. La seva tapisseria es basa en la tècnica de costura japonesa Sashiko, la qual ofereix una major durabilitat i resistència del cuir. A més, també inclou l'innovador Lexus Safety System, un sistema que inclou el Sistema de Seguretat de Pre-col·lisió, Assistencia Interactiva de Trajectòria al Carril, Reconeixement de Senyals de Trànsit i el Control de Creuer Adaptatiu. Un conjunt de prestacions pensades per garantir la seguretat de tots els ocupants del vehicle.\nPerfecció, qualitat i última tecnologia\nUn dels principals distintius de Lexus és l'atenció al detall en el tracte al client. De nou, immersos en la cultura japonesa, basen aquesta atenció en la cultura Omotenashi. «Tenim l'obsessió de tractar als nostres clients com si fossin hostes de casa nostra» és com Jordi Gallart, representant de Lexus a España, ha resumit els principis de la marca.\nLexus presenta la gamma híbrida més àmplia del sector prèmium | Laura Martínez\n«Des de la seva fundació, l'any 1989, ha esdevingut una marca de referència mundial a causa de la constant recerca de la perfecció, l'excel·lent qualitat dels seus productes i l'ús d'una tecnologia molt sofisticada», diu Jordi Gallart. Aquesta implicació és la que els fa comptar amb una xifra de deu milions d'unitats venudes arreu del món, de les quals més d'un milió i mig són híbrides.\nCompactes, berlines, crossovers o esportius són alguns dels vehicles d'alta gamma que ofereix Lexus Tarragona. La concessió compta, actualment, amb la gamma híbrida més amplia del sector prèmium, oferint un total de deu models híbrids amb diferents acabats i prestacions.\n"CaixaBank augmenta el 17% del seu finançament a particulars de Reus" "CaixaBank facilita la compra d'habitatge a clients amb 339 milions d'euros"


Paula Llorens presenta ‘Lluvia’ a la Matilde Salvador | altaveu.cat\nLa Sala Matilde Salvador acull l’estrena a València de l’espectacle Lluvia, una obra de teatre escrita i dirigida per l’actriu, directora i guionista canalina Paula Llorens i protagonitzat per Isabel Dugo, Gustavo Galindo, Fernando Gómez, així com la mateixa directora.\nReme, Pedro, Lucía i Sergio són els protagonistes d’aquest drama carregat d’humor. Dues parelles que es reunixen en un aparent sopar de vells amics. Sovint es compara la vida amb una partida o un joc… Als quatre protagonistes d’aquesta història, no els quedarà una altra que moure la seua fitxa i esperar que els altres facen els seus moviments.\nEl muntatge naix de la necessitat de reflexionar sobre l’obstinació constant de las persones per aparentar ser feliços i fingir ser el que no són. Una estructura de situació, un únic espai i la tensió entre contenció i explosió dels personatges seran els principals ingredients d’aquesta obra, que es representarà a la sala Matilde Salvador els dies 16 i 17 de novembre (19h).


Holiday home Sjöbro Kristdala Kristdala Suècia - Ofertes d'hotels amb els MILLORS DESCOMPTES EN LÍNIA\nPer als viatgers què vulguin captar les imatges i els sons de Kristdala, Holiday home Sjöbro Kristdala és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Holiday home Sjöbro Kristdala és compromet a que la seva estada sigui el més còmoda possible. L'hotel ofereix aparcament de cotxes per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix moltes oportunitats d'oci úniques, com pesca. Amb una localització ideal i amb comoditats imbatibles, Holiday home Sjöbro Kristdala no troba competidors en cap categoria.


La Fundació ONCE exposa a Palma una ‘casa intel·ligent’ que garanteix l’accessibilitat i la sostenibilitat\n25 febrer 2021 03:52\nArmengol durant la visita a la casa intel·ligent de la Fundació ONCE.\nLa Fundació ONCE va presentar aquest divendres a Palma una ‘casa intel·ligent, accessible i sostenible’, per demostrar a la societat que l'accessibilitat és positiva per tots i que, a més, no està renyida amb el bon gust.\nL'habitatge, de més de 100 metres quadrats, podrà visitar-se en el Parc de la Mar, fins al dimecres, 15 de febrer, en horari de 10.30 a 20.30 hores.\nEn la seva presentación hi van participar Francina Armengol, presidenta de Balears; Josep Hila, batle de Palma; Fina Santiago, consellera de Serveis Socials i Cooperació; Vicenç Thomàs, Vicepresident 1º Parlament.\nPer part de l'ONCE i la seva Fundació, van assistir Carmen Soler, presidenta del Consell Territorial d'ONCE a Balears; Josep Vilaseca, delegat Territorial a Balears; Teresa Palahí, secretària general de Fundació, i Mercè Luz, cap del Departament de Cultura i Oci.\nUn centenar de solucions\nLa casa, que compta amb més d'un centenar de solucions tecnològiques, és una iniciativa de Fundació ONCE engegada en el marc d'un conveni subscrit amb el Real Patronat sobre Discapacitat per mostrar als seus visitants les possibilitats de construcció i dotació de mobiliari en una casa intel·ligent, accessible i sostenible, al mateix temps que oferir solucions tècniques i tecnològiques a problemes d'accessibilitat.\nDotada de saló, cuina/menjador, dormitori, bany i hall d'entrada, l'habitatge s'ha concebut sota els criteris de confort, adaptació a les necessitats dels seus habitants, facilitat d'ús, seguretat, sostenibilitat i estètica.


PortAventura renuncia a Halloween i preveu reobrir el proper 5 de desembre ~ EbreDigital.cat\nPortAventura World ha informat que preveu la reobertura del parc temàtic i d’algun dels hotels el proper 5 de desembre. Tot i que la Generalitat ha anunciat que a partir del dia 23 de novembre autoritzarà l’activitat a l’aire lliure, l’empresa ha decidit posposar el retorn. Fonts de la companyia han indicat a l’ACN que necessiten uns dies de marge per canviar la tematització del parc. A causa del tancament forçat la direcció ha decidit renunciar a la campanya de Halloween i centrar els esforços en la de Nadal. De fet, els primers clients podran fer nit en algun dels hotels el dia 4 de desembre. Des de PortAventura World han dit que executaran aquesta planificació sempre que les autoritats sanitàries ho permetin.


Les tensions familiars i la violència sexual protagonitzen la segona jornada de Cinema Jove - Cinema Jove\n‘Los miembros de la familia’, ‘Light as Feathers’ i ‘The Dive’ són les tres estrenes de la Secció Oficial de Llargmetratges de hui, dissabte 22 de juny\nCinema Jove presenta hui a la Filmoteca tres dels llargmetratges que competeixen en la Secció Oficial i que tenen un component en comú: les relacions familiars i com aquestes influeixen en l’esdevenir dels seus protagonistes.\nEl primer d’ells, ‘Los miembros de la familia’, de l’argentí Mateo Bendesky, és un retrat del duel adolescent davant la pèrdua recent d’un progenitor. En ella, dos germans obsessionats respectivament amb el cos i amb allò místic es queden atrapats en una ciutat del litoral quasi deserta per a tractar de complir els últims desitjos de la seua mare morta. Les localitats d’estiueig fora de temporada són un escenari habitualment del gust dels joves cineastes argentins i uruguaians. Bendesky justifica aqueixa coincidència en el “fort component de malenconia, alguna cosa que abunda en aquests escenaris costaners”.\nNo és la primera vegada que el director se centra en les relacions filials. Els seus dos curts previs, ‘L’ésser magnètic’ i el relat iniciàtic ‘Nosaltres sols’, també estan protagonitzats per germans: “Els germans són de les persones més pròximes que un sol tindre en la vida, i al mateix temps són relacions que d’alguna forma li són imposades a un. Aqueixa dicotomia que presenten, igual que les tensions que es poden generar i la possibilitat que existeix sempre de mantindre o desarmar aquests vincles “donats” (ja que al final depenen de la voluntat que existisca de totes dues parts de sostindre’ls) és alguna cosa que sempre em va resultar molt intrigant i que m’interessava molt explorar en els meus films.”\nL’argentí va poder desenvolupar el guió de ‘Els membres de la família’ gràcies a una beca MacDowell que va guanyar en 2016 en el Festival de Toronto. ‘Els membres de la família’ es podrà veure a les 11.30 hores a la Filmoteca.\nA les 20.15 hores la directora holandesa Rosanne Pel presentarà la seua òpera prima ‘Light as Feathers’, un film ambientat en un xicotet poble polonés. La pel·lícula indaga en els orígens de la violència sexual a través de la història d’un xaval de 15 anys que manté una relació de codependència amb la seua mare, manipuladora i dominant, on sobrevola el complex d’Èdip. El jove trasllada la seua confusió emocional al vincle afectiu que manté amb la seua veïna de 13 anys, de la qual abusa tant física com emocionalment.\nLa directora s’ha inspirat en el treball de la filòsofa Hannah Arendt per a explorar el binomi culpabilitat i càstig. Rosanne Pel ha optat per centrar-se en el punt de vista del perpetrador de l’abús, la qual cosa provoca una reflexió més profunda en l’espectador: “La violència sexual és un tema delicat i això es reflecteix en la seua representació al cinema. Moltes pel·lícules es conten des de la perspectiva de la víctima. Això és comprensible perquè sentim simpatia per les víctimes. Però com a conseqüència, lamentablement, manquem de la informació necessària per a comprendre l’origen de la violència”, ha afirmat la directora.\nEl tercer llargmetratge a concurs que es podrà veure aquesta jornada és ‘The Dive’, de Yona Rozenkier, que presentarà a les 22.30 hores el seu actor protagonista, Yoel Rozenkier.\nEl director protagonitza al costat dels seus germans aquest drama familiar amb tints d’humor negre on se subratlla l’absurd de la contesa militar. Les bombes serveixen de teló sonor de fons en el retrobament de tres germans en el kibutz on van créixer per a complir els últims desitjos del patriarca.\nAquesta pel·lícula semi biogràfica està ambientada en 2006, durant la segona guerra del Líban, i mostra de quina manera marca a l’individu i, per extensió, al seu clan, créixer en un país en continu conflicte: “En 2006, abans d’ingressar en el front libanés, el meu germà menor vi a visitar-nos durant 24 hores. Estava clar que les reserves també anaven a ser cridades a files, i això significava que els meus dos germans i jo vam tindre una última nit memorable abans que tots ens anàrem a la guerra”, conta el director.\nLlicenciat en la Steve Tisch School de la Universitat de Tel Aviv, Rozenkier ha dirigit també els curts ‘Bugs on a Helmet’ (2011) i ‘Raz and Radja’ (2012), part d’un projecte israelià-palestí.


Un grup de ciutadans organitza una “batussa electoral” a Berga – Berguedà Online\nCultura Noticies Societat\nUn grup de ciutadans organitza una “batussa electoral” a Berga\n10/04/2019 10/04/2019 Redaccio\t0 Comments\nCada vegada falta menys per a les eleccions municipals del 26 de maig i el calendari s’omple de debats electorals amb representants de totes les formacions. Però, desperten l’interès ciutadà aquests debats? Els membres del Club de la Lluita del Berguedà, opinen que no. El seu líder i fundador, Eliseu Durden, ha explicat a aquest mitjà que “A la gent li importen tres cogombres els debats electorals perquè sempre són iguals. Cada candidat hi diu la seva, passen absolutament de les preguntes que els fan i es dediquen a fer propaganda del seu programa…”\nÉs per això que des del Club de la Lluita han decidit organitzar la primera “batussa electoral” de la comarca. Durden explica que “la gent està farta de tanta xarlataneria. Bla, bla, bla, bla… Sempre igual. La gent vol sang, suor, llàgrimes! Qui no s’ha vist mai temptat de fotre-li una bona hòstia amb la ma oberta a algun polític? A qui no li agradaria veure els candidats dir-se el nom del porc i revolcar-se en una banyera plena de fang?”\nSegons Durden, alguns dels partits ja han accedit a participar-hi: “De moment, només han confirmat els del PSC. Han dit que amb les hòsties que li han caigut al partit els últims anys, ja no els vé d’aqui…”\nLa “batussa” tindrà lloc a la seu del Club de la Lluita del Berguedà en una data i hora per confirmar. Desgraciadament, no coneixem la situació de la seu social del club. En ser preguntat sobre el tema Durden només ha dit que “la primera norma del Club de la Lluita, és que no es parla del Club de la Lluita…”\nLes monges de Borredà faran un calendari picant\nLa millor temporada de bolets dels últims 20 anys al Berguedà.\n3 avis de Cercs guanyen el sorteig del Nen\nSant Jaume de Frontanyà, a tres morts de recuperar el títol de municipi més petit de Catalunya\nEl tribunal constitucional suspèn l’elecció de l’hereu i la pubilla de la Pobla\nRosalia Monroy s’autoproclama “defensora del jubilat”\nLa persona que ha atemptat contra el pi jove podria patir un retràs mental greu\n← El Consell Comarcal vol cambiar el nom al Camí dels Bons Homes\nManowar i Bertin Osborne el plat fort de la Berguedana de Thrash →\nCopyright © 2020 Berguedà Online. All rights reserved.


Nerea Briongos obre un compte d’Instagram sobre la moda dels alumnes – Escola Pia Santa\nNerea Briongos obre un compte d’Instagram sobre la moda dels alumnes\n23 Novembre, 2018 7:16 am per Marc Serrano Vistes: 213\nLa professora del batxillerat artístic ha creat un compte d’Instagram, @mystudentsstyle, on es poden veure els “outfits” més rellevants i impactants dels alumnes de l’escola. Aquest projecte va començar a finals del curs passat, però es va aturar per les vacances d’estiu, i ara, des de fa una setmana, torna a estar actiu.\nLa Nerea Briongos va crear aquest compte arren de la seva passió per la moda, però assegura que van ser els alumnes que la van animar a tirar-ho endavant. “Tinc molta curiositat per veure l’estil que té cadascú” exposa i explica que li agrada saber que a la gent també li interessa i la segueix.\nEls alumnes que apareixen són principalment alumnes de batxillerat, normalment de l’artístic, o de cicles formatius, però ella envia un missatge a tothom: “si algun dia porteu un “look” molt esplèndid, veniu a veure’m!”.\nFet per Aina Sabater i Marc Serrano\nEtiquetes: instagram, moda, mystudentsstyle, xarxes socials\nAutor: Marc SerranoSóc en Marc Serrano, tinc 15 anys i estudio 4t d’ESO a l’Escola Pia Mataró. Visc a Mataró però vaig néixer a Barcelona. M’agrada molt la moda, ballar, fer i fer-me fotos, sóc molt fan de les xarxes socials.


| Espai de documentació i visibilitat del procés de treball del taller En Relació. Una proposta de mediació i treball en xarxa amb agents i institucions del Camp de Tarragona.\nPresentacions_ al LABmediació\nEl 27 de’Octubre, conjuntament amb la inauguració de l’exposició Habeas Corpus el CA Tarragona també va presentar públicament en l’espai del LABmediació alguns processos de treball des de la mediació. Alguns tot just encetats i d’altres, com és el cas del projecte En Relació, mostrant el procés i el resultat final.\nUs fem arribar algunes imatges del dia de la inaguració, el text de presentació de l’En Relació que, es pot llegir també en l’espai expositiu.\nText de presentació del taller En Relació que els públics es poden trobar a l’exposició a l’espai del LABMediació:\n“EN RELACIÓ TALLER DE COCREACIÓ\nUNA PROPOSTA DEL LABMEDIACIÓ A CURA DE MARTA RICART I SINAPSIS, EN COL·LABORACIÓ AMB LA FUNDACIÓ CASAL L’AMIC\n25 de maig i el 27 d’octubre de 2012\nHan participat de manera puntual o durant tot el procés: Associació de Familiars d’Alzheimer de Tarragona, Fundació Salut i Comunitat, Unitat Tècnica d’Immigració i Ciutadania, Auriga Serveis Culturals, Equip de Prevenció en l’Àmbit de les Drogues i la Sexualitat, Fundació FIAS, Punt Òmnia Torreforta\nEn Relació és un taller impulsat pel LABmediació i la Fundació Casal l’Amic que ha tingut lloc entre el 25 de maig i el 27 d’octubre de 2012. És una aposta de les dues entitats per innovar i aprofundir en les col·laboracions entre camps professionals allunyats, i facilitar un aprenentatge recíproc que ajudi a innovar en les metodologies de treball i en els formats d’implicació i participació al voltant dels projectes culturals i artístics en contextos locals.\nEn Relació és una proposta en sintonia amb l’especificitat del CA Tarragona al voltant de la mediació, entesa com un model de treball que afavoreix la intersecció entre les pràctiques artístiques, el territori i, en especial, el seu teixit d’institucions, entitats i comunitats.\nEl taller plantejava un espai de treball adreçat a professionals de l’educació, la cultura, els serveis socials…, que volguessin desenvolupar processos de cocreació. Ho feia posant l’entorn de treball de cada participant en relació amb l’obra de l’artista Bouchra Khalili, present a«Wet Feet», l’anterior exposició del CA Tarragona. Es tractava que construïssin noves interpretacions sobre el treball de l’artista en un procés que impliqués la posada en pràctica de metodologies i estratègies de cocreació i reflexió.\nEls debats al voltant del treball de l’artista i els processos migratoris van posar l’accent sobre les emocions dels individus sotmesos a situacions de canvi sobtats i profunds. Els somnis, les expectatives, els imaginaris, les experiències, les pors van donar peu a triar una temàtica comuna: «els processos de canvi». Aquesta qüestió va servir com a eix per abordar amb una altra mirada la quotidianitat i l’entorn professional de cada participant; per alimentar processos creatius compartits, establir altres relacions i comprendre el dia a dia, els companys, els usuaris, l’entitat des d’una perspectiva centrada en el procés de canvi, i per generar noves interpretacions al voltant d’allò que ja és conegut. ”\nSI ET VOLS DESCARREGAR EL FULL DE SALA DEL LABmediació:\nClica Full sala lab\nAnotació | Posted on 12 Novembre 2012\tby D'Històries i Testimonis | Deixa un comentari\nPresentacions_Equip de Prevenció en l’Àmbit de les Drogues i la Sexualitat\nEn rebre la proposta de participació en el taller En Relació, des de l’Equip de Prevenció en l’Àmbit de les Drogues i la Sexualitat de l’Ajuntament de Tarragona, es va valorar de manera molt positiva la idea de partença.\nEl fet de treballar en xarxa, amb altres entitats de l’entorn, així com innovar i aprofundir en altres àmbits professionals, casa perfectament amb el tarannà de l’Equip, en la recerca d’aquest aprenentatge recíproc que era la filosofia del projecte, al mateix temps que es volia innovar amb noves metodologies.\nEl treball conjunt amb les entitats participants i el fet de poder veure altres registres ens ha permès copsar amb una altra mirada els «processos de canvi», punt comú en el qual ens vam trobar tots els membres participants.\nAl mateix temps, vam poder adonar-nos de la dificultat de transformar «el missatge» que es volia transmetre per poder crear un producte final que repercutís en el quefer diari. Tot i emprar molts cops les mateixes paraules o un objectiu comú, reflectien realitats diferents.\nCom a equip, ens quedem amb l’experiència de l’intercanvi viscut, al mateix temps que fem nostres les reflexions fetes en el grup de treball, que, molts cops, el que és realment interessant és el camí que es recorre, independentment de si hi ha o no producte final.\nPresentacions_ Fundació Casal l’Amic\nLa Fundació Casal l’Amic és una organització no lucrativa que té com a objectiu principal l’acció social i educativa amb infància, adolescència i joventut, destinada a la prevenció de situacions de risc social en aquests grups de població. Situada a Campclar des de l’any 1983, treballa fonamentalment als barris de Ponent de Tarragona. Compta amb un centenar de persones, entre professionals, voluntaris i voluntàries, socis i sòcies…, que desenvolupen diferents projectes i programes socials que van atendre el 2011 prop de 5.300 persones al Camp de Tarragona, en especial als barris de Ponent.\nL’objectiu principal de la Fundació Casal l’Amic és l’acció socioeducativa adreçada a la prevenció, promoció, formació i inserció personal i social de la infància, adolescència i joventut en risc social i de les seves famílies i de les persones adultes educadores de la comunitat.\nVisió: ser una entitat sense afany de lucre que intervé professionalment des d’una perspectiva comunitària i que acompanya el procés d’aprenentatge i creixement professional dels seus membres. Tenir una important cohesió interna, amb implicació activa del seu Patronat, que pren les decisions per acord i consens, i potencia el treball en equip.\nValors: creiem en la sostenibilitat, l’eficiència, el compromís amb la realitat social, l’autonomia professional i econòmica, la creativitat i la innovació professionals, el voluntariat, la construcció de processos internament i externa, i la coherència entre els projectes educatius i l’ideari.\nCreiem en la intel·ligència emocional, en la resiliència, en l’autonomia i el sentit de l’humor com a eines personals. En la competència social, la gestió alternativa dels conflictes, l’arrelament a la comunitat i la sostenibilitat com a estratègia col·lectiva. I en el respecte als drets humans, la solidaritat i la justícia social com a ideals per transformar el món.\nLa proposta que des de la Fundació Casal l’Amic es desenvolupa vinculada a l’En Relació vol aconseguir que els educadors i les educadores de l’entitat puguin reflexionar al voltant del fet del treball en col·laboració entre el món educatiu i l’acció social (espai d’acció habitual dels projectes de la Fundació Casal l’Amic) i diferents pràctiques artístiques.\nI és que, des de fa un temps, a la casa s’han desenvolupat diferents accions que vinculen aquests dos mons. Moltes vegades per propostes que arriben i agraden i per les potencialitats que alguns educadors i educadores intueixen, però amb poc marge per reflexionar-hi al voltant i poder identificar i explicitar les potencialitats que aquestes temptatives ofereixen.\nAquesta provocació a l’equip educatiu de la Fundació Casal l’Amic, per tal que reflexioni al voltant d’aquest aspecte, pot esdevenir un procés de canvi en l’equip d’educadors i educadores de la Fundació Casal l’Amic i en el seu posicionament en la intervenció educativa.\nDesenvolupar aquesta proposta dins de l’estructura de la Fundació Casal l’Amic ha estat, finalment, possible. Tot i que no ha estat fàcil. Els darrers mesos (podríem dir entre maig i setembre del 2012) han estat plens d’obligades modificacions dins dels equips educatius dels diferents projectes de la casa i això ha provocat o ha fet que treballar amb el total del grup humà i educatiu s’hagi fet més llarg en el temps del que inicialment havíem previst. I s’hagin reduït, també, les accions que havíem pensat al principi. Però podem dir que, tot i aquestes dificultats, finalment hem pogut desenvolupar una mínima acció.\nPresentacions_Unitat Tècnica d’Immigració i Ciutadania (UTIC) / Institut Municipal de Serveis Socials de Tarragona (IMSST)\nLa Unitat Tècnica d’Immigració i Ciutadania és el recurs de l’Institut Municipal de Serveis Socials de l’Ajuntament de Tarragona destinat a treballar l’acollida de les persones nouvingudes a la ciutat: fem propostes d’informes d’estrangeria a la Generalitat, tallers d’acollida lingüística, assessorament individualitzat, projectes destinats a la interacció entre la població migrant i la població autòctona, etc. D’altra banda, també treballem per a la promoció de la convivència a tot el municipi, donant suport a la gestió d’escales de veïns i veïnes, i posant la mediació i resolució de conflictes a l’abast de tota la població.\nUn dels nostres projectes és Tarragona participa, en el qual donem suport tècnic a les associacions de persones migrants tant en el dia a dia, com per a l’organització de la Festa Intercultural de Tarragona (FITA), destinada a promoure les activitats culturals que permeten la interacció i el coneixement mutu entre persones de diferents orígens (autòctons i al·lòctons) que conviuen al municipi.\nLa proposta artística que presentem en el taller En Relació és possible mitjançant la col·laboració amb l’Asociación de Residentes Bolivianos, l’Associació de Búlgars de Tarragona i l’Associació Filipina de Tarragona Samahan, i està basada en imatges preses a la FITA 2012. Amb la combinació de les fotografies (en color) i els vídeos (en blanc i negre), volem posar en relleu l’exercici que quotidianament fem des de l’UTIC en la interacció amb les persones usuàries del servei, fent equilibris entre la garantia de la igualtat en els drets i en els deures i el reconeixement de les particularitats i les diferències culturals. Un exercici que requereix la transformació constant de la nostra mirada i de la nostra intenció professional, per tal d’abastar les persones en la seva globalitat.\nPer portar-la a terme, hem hagut d’exercitar la nostra capacitat de traduir els llenguatges i codis del món artístic i el món social, i garantir la comunicació efectiva entre ambdós. Ens ha permès reflexionar sobre la importància de la identitat cultural en el procés d’acollida i integració en el lloc d’arribada, i en el treball de negociació que significa la gestió dels canvis que el procés d’integració requereix, i que implica totes les parts vinculades a cada projecte migratori.


menjador – Escola Garbí Pere Vergés Badalona\nNou espai web “L’hora de dinar”\nEl Menjador de l’escola és un dels eixos principals i diferencials del nostre Projecte. En aquest espai desenvolupem moltes de les competències que es descriuen a les nostres finalitats educatives, entre les quals es troba la competència de salut i benestar.\nLa dieta mediterrània en què es basen els menús de l’escola, és considerada una de les més saludables i sostenibles del món, cosa que avalen els organismes internacionals i també l’Agència de Salut Pública que, a la seva darrera publicació, sota el títol L’alimentació saludable en l’etapa escolar: Guia per a famílies i escola, actualitza, tant recomanacions dietètiques com aspectes vinculats a la sostenibilitat mediambiental de l’alimentació.\nA l’escola seguim aquestes directrius per a l’elaboració dels nostres menús i consolidem recomanacions que ja estàvem aplicant. Per tal de compartir-les amb les famílies hem creat un nou espai al Web dedicat a l’Hora de dinar, on també podran trobar els articles relacionats amb nutrició i dieta saludable que s’han anat publicant a la revista Crònica.\nPublicat el 2 de novembre de 2020 By bibliotecabdn


Tenuta Flora Maria Leverano Itàlia - Ofertes d'hotels amb els MILLORS DESCOMPTES EN LÍNIA\nVeure tots els 45 allotjaments a Leverano.\nSp Porto Cesareo Km 3, Salmenta a Levrano, Leverano, Itàlia, 73045 - Veure al mapa\nMés informació sobre Tenuta Flora Maria\nPer als viatgers què vulguin captar les imatges i els sons de Leverano, Tenuta Flora Maria és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Tenuta Flora Maria asseguren una estada plaentera als seus clients. Les carecterístiques més important de l'hotel inclouen instal.lacions per a minusvàl.lids, servei d'habitacions, transport hotel/aeroport, servei de cangur, habitació familiar.\nL'ambient de Tenuta Flora Maria es reflexa en cada habitació. aire condicionat, calefacció, escriptori, aparell de televisió LCD/pantalla de plasma, cuina americana són només algunes de les comoditats a la vostra disposició. L'hotel ofereix instal.lacions fantàstiques, incloses buceig, pesca, jardí, per ajudar-vos a relaxar després d'un carregat dia a la ciutat. Sigui quin sigui el motiu del seu viatge, Tenuta Flora Maria és una selecció idònia per a la vostra estada a Leverano.


Cau una banda que ha robat en cases del Pla de l'Estany i el Gironès - Diari de Girona\nCau una banda que ha robat en cases del Pla de l'Estany i el Gironès\nTambé ha actuat en altres zones de Catalunya i els tres membres del grup criminal han entrat a presó\neva batlle girona 12.03.2020 | 08:47\nUn dels detinguts en l'operació policial Mossos d'Esquadra\nUn dels detinguts en l'operació policial\nEls Mossos d'Esquadra han desmantellat un grup criminal - que ha ingressat a presó - que robava en cases situades en zones residencials del Gironès i el Pla de l'Estany. En total ha comès 10 robatoris entre les comarques de Girona, el Maresme i el Vallès Oriental.\nDesmantellem un grup criminal que havia robat en 10 cases situades en zones residencials d'arreu de Catalunya. Els detinguts han ingressat a presó https://t.co/NPScdbFHe3 pic.twitter.com/evlmqzefSG\nSe'ls acusa també de robar un cotxe al Maresme, aparcar-lo als afores de Barcelona i des d'aquí, es desplaçaven amb taxi per després conduir fins als immobles seleccionats.\nL'automòbil robat va ser recuperat per la policia quan van aparcar en una plaça per a persones amb mobilitat reduïda a l'Hospitalet de Llobregat i la Guàrdia Urbana el va detectar i va fer que se l'emportés la grua al dipòsit municipal.\nLa investigació continua oberta per tal de detenir els altres tres membres del grup.\nL'actuació policial ha anat a càrrec dels Mossos d'Esquadra de la Divisió d'Investigació Criminal (DIC). Els agents van detenir tres homes, de nacionalitat albanesa i edats compreses entre 23 i 26 anys. Estan acusats de ser els presumptes autors de 10 robatoris en domicilis, un robatori de vehicle i pertinença a grup criminal.\nEl material recuperat - Mossos d'Esquadra\nEls investigadors van tenir coneixement que el 14 de febrer va haver-hi tres robatoris en domicilis d'Arenys de Munt molt propers i en la mateixa franja horària. Com que, a més, la forma d'accés als immobles en els tres casos era molt similar, els Mossos van determinar que els autors serien els mateixos en els tres fets.\nVivien al centre de Barcelona\nEl grup criminal estava format per sis homes i el modus operandi consistia en el fet que tres d'ells, cada vegada s'anaven intercanviant, sortien del pis que tenien al barri de la Sagrada Família, a Barcelona, i agafaven un taxi fins a l'aparcament on havien estacionat un dels dos vehicles. Tant quan sortien de casa com quan arribaven a l'estacionament vigilaven l'entorn per no ser controlats.\nUna vegada dins el vehicle es desplaçaven a les zones on volien cometre els robatoris: Maresme, Vallès Oriental, Gironès i Pla de l'Estany. Es desplaçaven a través de vies ràpides i quan arribaven a zones residencials reduïen la velocitat per decidir en quin habitatge entrarien.\nBuscaven cases de planta baixa o que tinguessin una planta a la qual accedien escalant i després forçaven persianes i finestres amb tornavisos i potes de cabra. Un cop dins, s'enduien principalment diners i joies. Vestien amb roba fosca, gorres i caputxes per tal de no ser identificats.\nEl 2 de març el grup criminal va aparcar el vehicle que havien sostret a Arenys de Munt en una plaça reservada per a persones amb mobilitat reduïda a l'Hospitalet de Llobregat i la Guàrdia Urbana el va detectar i va fer que se l'emportés la grua al dipòsit municipal.\nDins el vehicle van trobar una arma de foc curta, un carregador i una destral. També van trobar joies robades i eines i roba per cometre els robatoris.\nAmb tots aquests indicis, el 4 de març els investigadors van detenir tres membres del grup criminal quan tornaven al seu domicili situat al barri de la Sagrada Família, a Barcelona.\nL'endemà van escorcollar el aquest pis i van recuperar objectes robats, alguns dels quals s'han retornat als seus propietaris. També es va intervenir l'altre cotxe utilitzat en els robatoris.\nEls detinguts van passar a disposició judicial i el jutge en va decretar l'ingrés a presó.


Causes de l'Endometriosi | PortalCLÍNIC\nEndometriosi Causes i factors de risc\nCauses de l'Endometriosi\nNo es coneixen amb exactitud les causes que provoquen la malaltia. Diverses teories acceptades han intentat buscar una explicació, les més importants:\nTeoria de la implantació (teoria de Sampson). D'acord amb aquesta teoria, l’endometriosi es produeix perquè part del teixit menstrual, en comptes de fluir cap a l’exterior, com és habitual, migra cap enrere per les trompes de Fal·lopi i es diposita sobre els òrgans pèlvics. Aquesta teoria és la que millor explica la gran majoria dels casos, pel fet que el 90% de les dones presenten menstruació retrògrada.\nTeoria de la inducció. L'endometriosi és el resultat de la diferenciació a partir de cèl·lules mesenquimals presents en el teixit connectiu, que s’activen per substàncies que l’endometri degenerat allibera i que arriben a la cavitat abdominal.\nTeoria del desenvolupament “in situ”. Aquesta teoria explica el fet que l'endometri ectòpic es desenvolupa «in situ» a partir dels teixits locals, i a partir de cèl·lules pluripotents presents a la superfície del peritoneu. Seria la teoria vàlida per explicar els casos d’endometriosi en localitzacions atípiques.\nFactors de risc d’Endometriosi\nEntre els factors de risc que poden estar relacionats amb el desenvolupament d’endometriosi es troben:\nPrimera menstruació primerenca (menarquia). Abans dels 11-13 anys.\nCicle menstrual curt. Tenir la regla amb freqüència (menys de 28 dies des de l'inici d'un sagnat fins al pròxim).\nSagnat abundant o que duren molts dies.\nPrimer embaràs tardà o no haver estat embarassada mai.\nIntervencions quirúrgiques que afecten l'úter. Com un raspament uterí o una cesària. És una malaltia més freqüent en dones de raça blanca (potser per un infradiagnòstic en dones de raça negra que, majoritàriament, formen part de països subdesenvolupats).\nFamiliars de primer grau afectades d'endometriosi. Fins a un 10% pot existir un component hereditari. Possiblement es tracta d’una malaltia d’herència poligènica multifactorial.\nFactors mediambientals. Associats a tòxics que actuen com a disruptors endocrins.\nTot i ser considerada una malaltia fonamentalment hormonal, existeixen factors genètics, immunològics i mediambientals que fan que unes dones siguin més susceptibles que unes altres a patir endometriosi.


Cicle de Música sota les Estrelles al Centre d'Observació de l'Univers del Montsec\nEl dissabte 2 d’agost començarà la sisena edició del cicle Música sota les Estrelles 2014, que acull, com cada any, el Centre d’Observació de l’Univers. El cicle combina 45 minuts de música en directe dins de l’anomenat “Ull del Montsec”, juntament amb projeccions d’imatges al planetari i, per completar la visita, es realitza l’observació astronòmica al parc de telescopis.\nAquest cicle, organitzat pel Consell Comarcal de la Noguera, ens gestor del Centre d’Observació de l’Univers, comptarà enguany amb el suport de l‘Institut d’Estudis Ilerdencs de la Diputació de Lleida i l’Escola de Música de Balaguer.\nEnguany s’ha apostat també per una gran varietat d’estils en els cinc concerts que formen el cicle i s’ha incorporat a les formacions de jazz o d’estil clàssic que es feien habitualment nous formats com són la música barroca (tiorba), el funk, el hip-hop i la música electrònica. S’ofereix el programa més complet i variat de totes les edicions de Música sota les Estrelles.\nEl cicle acollirà els següents concerts:\n-2 d'agost: “Rutes pel firmament”, a càrrec de Xavier Pié (saxo soprano) i MACC (guitarres i efectes)\n-27 de setembre: “Del Montsec als cometes”, a càrrec de Quartet Briccialdi (flautes)\n-18 d'octubre: Dins del marc del I Festival d'Astronomia del Montsec, “Un Univers de Música”, a càrrec de Xavier Monge Quartet (saxo alto, piano, contrabaix i bateria)\n-22 de novembre: “Quan Galileu i Newton canviaven el nostre món”, a càrrec d'Alexandre Rosanes (tiorba)\n-6 de desembre: “Seguint el ritme de l'Univers”, a càrrec de Palfium (veu, guitarra, baix, bateria, sintetitzadors i sampler)\nEl preu de les entrades s’ha mantingut a 12 euros i inclou el concert i la sessió d’observació. Ja podeu adquirir les entrades mitjançant el web: www.parcastronomic.cat


Haus Barbara Bacharach Alemanya - Ofertes d'hotels amb els MILLORS DESCOMPTES EN LÍNIA\nVeure tots els 30 allotjaments a Bacharach.\nPfaffenstr. 23, Henschhausen, Bacharach, Alemanya - Veure al mapa\nMés informació sobre Haus Barbara\nConvenientment situat a Bacharach, Haus Barbara és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHaus Barbara ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de instal.lacions per a minusvàl.lids, express check-in/check-out, magatzem d'equipatge, aparcament de cotxes, instal.lacions de barbacoa.\nHaus Barbara té 1 habitacions, totes amoblades amb gust per tal d'oferir comforts com balcó/terrassa, escriptori, telèfon, despertador, aparell de televisió. L'hotel ofereix moltes oportunitats d'oci úniques, com equitació, jardí. Haus Barbara és la vostra destinació si buscau allotjament de qualitat a Bacharach.


Variacions sobre un (mateix?) film – El blog del director\n18 abril 2013 24 febrer 2016 xarxesDeixa un comentari\nEls germans Lumière van rodar tres versions de Sortida dels obrers de la fàbrica i Edison venia còpies de The great train robbery amb un pla d’un cowboy que es podia muntar al principi o al final, a gust de l’exhibidor. Durant el cinema mut, el rodatge amb dues càmeres –i dos negatius– era una pràctica generalitzada. La irrupció del sonor va provocar el rodatge en paral·lel de diverses versions idiomàtiques i, més endavant, la implantació del doblatge. Les censures també han adaptat pel·lícules a les circumstàncies de diversos públics i les coproduccions dels anys seixanta van provocar variacions dins d’un mateix títol. Recentment, el vídeo i el DVD han permet difondre aquestes multiplicitats, a les quals s’hi afegeixen els “director’s cut” o les mateixes restauracions de les cinemateques.\nDe tot aquest material, que obliga a reescriure diversos capítols de la Història del Cinema, se’n fa ressò el simposi celebrat dins el Congrés de la FIAF, que aquests dies se celebra a la Filmoteca de Catalunya, i també l’exposició i la retrospectiva obertes al públic. A la primera, podreu veure-hi diversos exemples, procedents de materials cedits per altres cinemateques o de fons propis vinculats amb el cinema català. A la segona exhibirem veritables joies procedents d’altres filmoteques que inclouen variacions sobre títols de Hitchcock, Pabst, Welles, Curtiz o Bigas Luna. Paral·lelament, el tema s’amplia als remakes, recreacions d’un mateix argument rodades a partir del trànsit del mut al sonor, del blanc i negre al color o de diversos graus de censura.\nEsperem que tots aquests elements, també recollits en un llibre que reuneix diversos experts internacionals, contribueixin a la reflexió sobre una sèrie de preguntes: Quantes versions d’una pel·lícula s’amaguen sota un mateix títol? Quines versions cal conservar? Què restaurar si hi ha més d’una versió d’un mateix film? Cal mostrar les còpies de treball? Totes elles afecten directament a les filmoteques i arxius però, a la vegada, es poden sintetitzar en una altra qüestió gairebé filosòfica: De què parlem quan parlem de la versió original d’una pel·lícula?\nLa Filmoteca de Catalunya, capital mundial dels arxius


Els arquitectes del Palau eren escèptics sobre la capacitat de Ferrovial\nUn testimoni del cas Palau vincula Fèlix Millet amb la FAES\nCiU va pagar amb diners de l'Ajuntament de Palau un sopar electoral amb Mas\nEl Palau de la Música va pagar factures electorals de CDC\nHisenda xifra en 6,5 ME els diners de Ferrovial a CDC a través del Palau\nLa Generalitat impedeix que el Palau acusi CDC\nEls perits de Ferrovial defensen pagaments a preus de mercat\nFerrovial manté que l'obra pública adjudicada va ser legal\nJordi Oliveres 21-04-2017\nHavien tingut desavinences en el passat\nÓscar Tusquets | Foto: Cedecom\nEls dos arquitectes de la reforma del Palau de la Música, Óscar Tusquets i Carlos Díaz, han reconegut aquest divendres durant el judici oral el seu "escepticisme" sobre la capacitat de Ferrovial per fer les obres, doncs havien tingut desavinences en el passat.\nMentre que Tusquets ha reconegut que aquest "escepticisme" no el va expressar als gestors del Palau, el seu soci sí que ha dit que els el va comunicar de forma oral, però que no ho va fer per escrit. A part de Ferrovial van optar a les obres dues empreses més.\nLes "desavinences" venien per les "males relacions" en altres treballs conjunts. La decisió final va anar a càrrec del Palau, concretament de Fèlix Millet i Jordi Montull.\nSegons els arquitectes, el seu despatx va cobrar totes les certificacions amb les quals estava d'acord. Sobre les diferents discrepàncies, tant Tusquets com Díaz han dit que quedava en mans de Montull la decisió final, però que mai no havien firmat res de res si no hi estaven d'acord.\nLa principal discrepància, que va generar la desviació més gran, va ser la façana de vidre. Al final el cost es va incrementar en 600.000 euros, "una xifra normal" en una obra de la complexitat de la reforma del Palau.


Il·lusions enfrontades entre Hongria i Islàndia\nEls magiars i els islandesos volen demostrar dissabte (18 h, UEFA.com) que els resultats dels primers partits no són un miratge\n2 min. Barcelona 17/06/2016 13:36\n651x440 Els jugadors d'Hongria entrenen de cara al duel contra Islàndia / Tibor Illyes / EFE Els jugadors d'Hongria entrenen de cara al duel contra Islàndia / Tibor Illyes / EFE\nLes seleccions d' Hongria i d' Islàndia s'enfronten dissabte (18 h,UEFA.com) a l'estadi Velòdrom de Marsella classificats en una posició molt millor de la que es podia preveure. Els magiars lideren el grup F després de mostrar un joc prudent i fiable contra la seva veïna Àustria. Dues contres i l'encert del jugador més veterà de l'Eurocopa –el porter Gabor Király– van ser suficients per imposar-se als austríacs. Els islandesos, en canvi, van donar una de les grans sorpreses de la primera ronda en frustrar el debut de Cristiano Ronaldo.\nHongria va arribar a l'Eurocopa en silenci –superant Noruega en un dels partits de desempat entre tercers de grup– i ubicada en un grup en què, a priori, havia de quedar per darrere de Portugal i d'Àustria. El primer partit i l'empat de Portugal l'han deixat líder en solitari del grup i amb la possibilitat de classificar-se matemàticament per a vuitens. A més, l'equip entrenat per Bernd Storck té la història a favor: si guanyen el partit representarà la sisena victòria consecutiva dels centreeuropeus contra Islàndia.\nTot i la condició de ventafocs del grup, Islàndia no els posarà les coses fàcils. L'empat obtingut per Bjarnason va representar una injecció d'autoestima per a un bloc que va arribar a França deixant Holanda fora de la competició. Els aficionats islandesos s'han bolcat en la defensa de l'equip del país més petit que mai ha arribat a la fase final d'una Eurocopa. Fins a 27.000 entregades veus acompanyaran l'equip i deixaran l'illa d'origen volcànic amb un 8% menys de població. Un resultat que no sigui la derrota mantindrà les esperances de passar vives per als homes que dirigeixen el suec Lars Lägerback i l'islandès Heimir Hallgrimsson.\nItàlia castiga els suecs i ja és als vuitens de final (1-0)


setembre 2015 - certificadoisorapida.com\nHigenia Consum, S.L. es certifica segons ISO 9001:2008\nHigenia Consum, S.L. ha superat amb èxit, l’auditoria de certificació de ISO 9001:2008, després d’un gran esforç realitzat per tots els membres de l’empresa i centrat en la comercialització de productes d’higiene per a l’Hosteleria i col•lectivitats. Des de MOLINS DE Q, S.L. ens enorgullim, d’una empresa que amb dedicació, esforç i compromís, hagi aconseguit […]\nTres hojas. Escuela Virgen del Prado es certifica en ISO 9001:2008\nTres hojas. Escuela Virgen del Prado ha aconseguit la certificació ISO 9001:2008 del seu sistema de gestió de qualitat amb el següent abast: Impartició de formació per a certificats de professionalitat per al sector de l’hostaleria, restauració i turisme. Gràcies al treball, esforç i compromís de tots els integrants de Tres hojas. Escuela Virgen del […]\nHausmann aconsegueix la certificació ISO 9001:2008 i FSCC 22000 de Seguretat Alimentaria\nHausmann Aromatic @HAUSMANN_AROMAS ho ha aconseguit. Després d’una llarga i àrdua tasca de desenvolupament, d’estudi, de treball, de disseny. Hausmann disposa dels certificats ISO 9001: 2008 i FSCC 22000 de Seguretat Alimentaria segons l’abast de; Fabricació i disseny d’aromes líquids, aromes sòlids, sabors i extractes vegetals per a la Indústria alimentària. Gràcies al treball, esforç […]\nAE-BGC2005 Arquitectura i Enginyeria, S.L.P. coneguda com a BGC ARQUITECTURA I ENGINYERIA ha aconseguit la certificació ISO 9001: 2008 del seu sistema de gestió de la qualitat. L’abast de la certificació inclou: Arquitectura i Enginyeria. Projectes i direcció d’obra. Fruit del treball, esforç i compromís de tots els integrants de BGC ARQUITECTURA I ENGINYERIA el […]\nLINQ MARKET RESEARCH ESPAÑA S.A ha aconseguit la certificació del seu sistema de gestió de la qualitat, segons ISO 9001:2008, superant amb èxit l’auditoria realitzada per l’empresa certificadora SGS en la seva activitat de: Investigació de Mercat i sondeigs d’opinió Després d’un rigorós treball de tots els integrants de LINQ MARKET RESEARCH ESPAÑA S.A amb […]


El Liceu anuncia que no representarà ‘Turandot’ per la vaga general de resposta a la sentència | Catalunya | EL PAÍS Catalunya\nEl Liceu anuncia que no representarà ‘Turandot’ per la vaga general de resposta a la sentència\nEl teatre tanca “per causes majors”, el Palau cancel·la els seus concerts i els museus i teatres asseguren que obriran o no segons el que decideixin els seus treballadors\nBarcelona 17 OCT 2019 - 17:56\tCEST\nPer engegar una representació operística calen centenars de persones. Per això, davant de la incertesa provocada per la convocatòria de vaga de divendres, el Gran Teatre del Liceu de Barcelona ha decidit que no hi haurà funció de Turandot, l'òpera que ara hi ha en cartell: “La Fundació del Gran Teatre del Liceu anuncia que la funció prevista per demà, 18 d'octubre, a les 20.00 de Turandot queda cancel·lada per motius de força major. Totes les entrades adquirides per a aquesta data seran vàlides per a la nova representació programada dilluns 21 d'octubre, a les 20.00. Les persones afectades que no puguin assistir a la nova funció de dilluns, es poden posar en contacte abans de dilluns a les 15.00 amb el Servei d’Atenció a l’Espectador”, ha llançat aquest dijous el teatre en un comunicat i a les xarxes socials facilitant un contacte per a tots els espectadors afectats.\nEl Palau de la Música també ha cancel·lat el concert previst per divendres amb Magdalena Kožená i Sir Simon Rattle, també "per força major", igual que el concert del cicle Palau 100. La Fundació Orfeó Català-Palau de la Música assegura que ho fa per la vaga general i la manifestació programades per a la tarda, que impediran que es puguin "garantir els accessos i el desenvolupament correcte del concert".\nD'altra banda, diversos equipaments culturals de la ciutat, com museus i teatres, mantenen una posició ambigua: obriran, però estan a l'espera del que facin els seus treballadors. Com el MNAC, des d'on asseguren que el comitè de treballadors dona suport a la vaga però fins divendres a primera hora no se sabrà si podran obrir. És el mateix que s'assegura des del Macba. “Serà en funció del que decideixin els treballadors. Fins demà a les 11.00 aproximadament, hora d'obertura, no se sabrà”. El que sí que han fet ha estat anul·lar la inauguració oficial de l'exposició de Charlotte Posenenske, prevista per dijous a les 19.00.\nPer la seva banda, el Teatre Lliure continua la seva activitat. Es mantenen les funcions (concretament la d'Abans que es faci fosc). Però dependrà dels treballadors que l'espectacle es pugui fer o no. Si no es disposa dels efectius necessaris, recalquen en el teatre, no hi haurà funció. No se sabrà amb seguretat si hi haurà representació fins divendres mateix entre les 15.00 i les 17.00. És el mateix que s'assegura des del Teatre Nacional de Catalunya (TNC). "Fins demà no es prendrà una decisió".\nEls teatres de Focus (Romea, Villarroel, Goya i Comtal) es troben en una situació semblant. L'empresa els obre, però fins divendres no es podrà saber si les companyies que actuen o els treballadors decideixen fer la vaga. La Perla 29 sí que s'adhereix directament a la vaga. El Festival Escena Poblenou se suma a la vaga i anuncia que no hi haurà programació per divendres.\nEls canvis se sumen a algunes cancel·lacions i alteracions a la programació que s'han anat succeint els últims dies: com el cas del concert programat d'Aitana al Palau Sant Jordi, que ha quedat ajornat fins al 3 de novembre, a les 20.00.


Global Voices en Català » Com el fil de teixir ha canviat la vida de les dones del Nepal i de l’Índia · Global Voices en Català » Print\nTraducció publicada 14 desembre 2015 8:00 GMT 1\t · Escrit per Sarah Green Traduït per Geda Gurí\nCategories: Àsia del Sud, Índia, Nepal, Cultura i arts, Dona i gènere, Economia, Notícies dels ciutadans\nImatge de skinnydiver. CC0 De domini públic\nNicole Snow és una emprenedora americana i fundadora de Sargir un bon fil , una web en línia per a un estil de vida creatiu i una plataforma per a comerciar/intercanviar fils, que connecta dones de tot el món. La iniciativa de la Nicole ha ajudat a dones artesanes índies i nepaleses a distribuir fils i articles de qualitat arreu del món, transformant les seves habilitats tradicionals en idees emprenedores i econòmicament viables.\n«Sargir un bon fil» selecciona més de 300 dones talentoses de l'Índia i el Nepal per a que treballin recollint i reciclant deixalles tèxtils per transformar-les en fils d'alta qualitat. D'aquesta manera les deixalles tèxtils que normalment van a parar a un abocador es reutilitzen per obtenir beneficis, mentre que la distribució dels productes es produeix en línia a través de la companyia Amazon o Etsy.\nAquesta combinació de factors ha fet créixer «Sargir un bon fil» des dels 16.000 dòlars el 2008 fins a 1 milió de dòlars el 2015. La Nicole ha parlat recentment  a la Conferència de la cambra del petit comerç dels Estats Units, on ha explicat que va tardar alguns anys fins que no va poder començar a treballar en aquest projecte particular a temps complet. Avui, «Sargir un bon fil» té seguidors actius a les xarxes, dóna classes de teixir i de teixits a les seves instal·lacions i es planteja obrir un estudi dedicat a les fibres.\nHe parlat amb la Nicole per conèixer millor el projecte.\nSarah Green: Fa unes quantes setmanes, a Nova Deli va tenir lloc una conferència on es van recollir dones emprenedores des de l'Associació del Sud d'Àsia per la Cooperació Regional (SAARC) per tal de promoure la seva artesania i teixits. Creus que aquesta iniciativa va relacionada amb el que «Sargir un bon fil» fa? Com?\nNicole Snow: Tan «Sargir un bon fil» com aquesta conferència tenen el mateix objectiu: encoratjar les dones asiàtiques a tenir un paper més actiu en el desenvolupament de l'economia dels seus països. Aquestes iniciatives creen nous negocis i noves oportunitats socials, ja que fan possible la creació de ponts de comunicació entre dones amb la mateixa manera de pensar i permeten que s'influenciïn entre elles.\nLa primera vegada que vaig viatjar a l'Àsia, em vaig sorprendre de fins a quin punt la feina d'aquestes dones estava infravalorada.\nTenen un talent i unes habilitats admirables i era una pena que el món no els hi ho valorés. També em vaig adonar que hi havia una carència de matèries primeres a les regions més pobres d'aquests països. Això empitjorava les raons de la subocupació d'aquestes dones.\nPer aquesta raó, qualsevol iniciativa que ajudés a fer conèixer el talent d'aquestes dones produiria un gran impacte en la manera en què elles treballaven. De la mateixa manera que «Sargir un bon fil», que proporciona fil de bona qualitat per Internet, la conferència de Nova Delhi fa una cosa més senzilla, que és crear oportunitats de fer publicitat. Connecta les dues parts del mercat i promou productes artesans de gran valor fets per les dones nepaleses i índies.\nSarah Green: Explica'ns més coses sobre com «Sargir un bon fil» està canviant les oportunitats socials de les dones.\nNicole Snow: A part de permetre que dones amb interessos similars puguin compartir idees, crec que l'aportació més important de «Sargir un bon fil» és que ha aconseguit canviar la manera de viure de centenars de dones del Nepal i l'Índia.\nPer exemple, quan vaig començar a col·laborar amb aquestes dones, la mitjana del seu sou era menys de 2 dòlars al dia, ara guanyen una mitjana de 13-16 dòlars diaris!\nTot això ha sigut possible gràcies a obrir un mercat global utilitzant l'única eina que era accessible per a elles: Internet.\nSarah Green: Has dit que vas viatjar a l'Àsia. Va ser llavors que vas tenir la idea de fundar «Sargir un bon fil»?\nNicole Snow: La idea la vaig concebre a partir de la meva experiència personal per comprar fil. Després de deixar Air Force, em vaig aficionar a fer mitja i va ser quan em vaig adonar que el fil que es podia comprar a les botigues dels Estats Units era d'una qualitat pèssima. Vaig començar a buscar la manera d'aconseguir fils de millor qualitat, i va ser quan em vaig adonar del buit de mercat que hi havia. Saber que les condicions laborals al Nepal i a l'Índia no eren les millors va fer que pensés si era possible crear alguna iniciativa que ocupés aquest buit en el mercat i que a la vegada millorés la situació de les persones en aquests països.\nPersonalment, mai vaig pensar que aquest projecte arribés a tenir tant d'èxit i que produís un impacte tan gran tant a la industria del fil com a les oportunitats econòmiques de les dones del Nepal i de l'Índia.\nSarah Green: Abans, les dones del Nepal i d'altres països de l'Àsia produïen bàsicament roba, menjar i joies per a elles mateixes o per als seus cercles personals més propers. Avui en dia, les iniciatives promogudes per dones d'aquestes regions tenen un impacte global. Què ha canviat?\nNicole Snow: Com en molts altres països, Internet ha creat noves oportunitats per vendre productes i per fer publicitat. Les dones d'aquestes regions tan sols s'han aprofitat d'això. Si tan sols hagués de marcar un dels beneficis que hem obtingut del món globalitzat seria, sens dubte, l'obertura de mercat i de publicitat que això ha donat per tal que iniciatives creatives puguin finançar-se.\nSarah Green: Com a dona emprenedora, què és el que acostumes a aconsellar als joves emprenedors? I si provenen de societats conservadores o constrictives?\nNicole Snow: La cosa més fàcil a dir és que aquestes dones tan sols necessiten concentrar-se en el que fan millor per poder guanyar, potser, reconeixement per la seva feina. No obstant, la veritat és que han de superar diversos reptes i adoptar noves maneres de comunicar-se amb el món que les envolta per tal de tenir èxit. Han d'estar preparades per invertir energia i temps en un procés creatiu que molt sovint les farà sentir impotents.\nI és aquesta impotència la que les hauria d'inspirar per tal de millorar diàriament. Jo penso que tothom té la força necessària per poder fer un canvi significatiu per ells mateixos o pel seu entorn, cosa que mai no hauríem d'oblidar.\nURL to article: https://ca.globalvoices.org/2015/12/com-el-fil-de-teixir-ha-canviat-la-vida-de-les-dones-del-nepal-i-de-lindia/\n Sargir un bon fil: http://www.darngoodyarn.com/\n ha parlat recentment: https://in.credibly.com/nicole-snow-darn-good-yarn/


El Barça busca la plenitud internacional\nEl Manchester United ofereix un munt d'incògnites\nL'equip que entrena Pep Guardiola busca arribar aquesta nit (20.45 hores, TV3 i La 1) a la seva plenitud internacional a l'escenari on ja es va fer major d'edat\nTONI PADILLA Londres (enviat especial) 28/05/2011 16:00\n260x366 Els futbolistes del Barça, a Wembley. Els futbolistes del Barça, a Wembley.\nEl cartell d'aquesta nit és gairebé perfecte. Un estadi amb màgia, modern però fidel a les tradicions del futbol britànic. Un estadi que s'aixeca on hi havia el vell Wembley, temple futbolístic on el Barça i el United van guanyar la seva primera Copa d'Europa. Dos clubs que s'han convertit en el mirall de milions de persones, els dos clubs que més han crescut des del 1991, quan es van trobar a la final de la Recopa. Des de llavors, el Barça ha deixat de ser el beautiful losers, com diuen els anglesos referint-se als perdedors que cauen bé perquè són nobles. I el United es va convertir de bracet d'Alex Ferguson en un ogre que es menjava rivals.\nUn United que ofereix un munt d'incògnites hores abans de la final. Ferguson és un tècnic llest capaç de fer canviar de pell els seus. Equip modèlic en el treball col·lectiu, els red devils poden sortir a jugar amb sis defenses nats, com van fer davant de l'Arsenal aquesta temporada, o amb un 4-4-2 molt agressiu amb un sol migcentre de contenció. Amb la possibilitat d'algun retoc defensiu (O'Shea com a possible lateral dret o Fletcher ajudant Carrick), Ferguson apostaria per aquest 4-4-2 ofensiu per intentar ofegar el Barça físicament. Perquè físicament els anglesos arriben a la final en un estat de forma increïble. Un altre dubte és Giggs. El gal·lès ha patit aquesta setmana un linxament mediàtic per culpa d'una infidelitat que ha tacat una temporada brillant del veterà jugador. Ferguson podria optar per descartar Giggs si no el veu amb prou concentració per jugar un partit en què els detalls poden ser claus.\nEl Barça, a diferència del United, arriba amb les cames més carregades malgrat que ha descansat bé els últims dies. L'equip de Guardiola, a diferència d'aquell de Ferguson, és cristal·lí. El tècnic blaugrana deixava clar ahir que calia demostrar al món de nou com és aquest estil valent forjat a La Masia. El Barça atacarà, farà seva la pilota i mossegarà quan la perdi. I els únics dubtes són saber què passa amb Abidal i Puyol, que no han jugat gaire últimament. Dubtes nominals, però no estètics. Amb Mascherano amb moltes opcions de ser titular de central, Puyol podria jugar de lateral, com a Roma el 2009. El capità, qui va parlar en roda de premsa, va assegurar-se de deixar clar que es troba perfecte per jugar 90 minuts. Éric Abidal, doncs, podria començar el partit a la banqueta.\nUn partit que simbolitza el nou segle. Dos equips que abans de l'any 2000 només tenien una Copa d'Europa i guanyada al vell Wembley. Dos equips que ara ja en tenen tres i dominen la seva lliga amb una fama que els guanya aficionats arreu del món. Com li recordaven ahir a Ferguson, molts xinesos es despertaran a les tres de la matinada per veure un partit que podria ser "la final de la dècada", segons un Ferguson que confia a tornar el cop de Roma. El Barça, però, no ha deixat de millorar des del 2009 i avui pot seguir fent història amb el toc sublim com a bandera.